Ilesia d'o Salvador de Morillo de Galligo

A **ilesia d'o Salvador de Morillo de Galligo** ye una ilesia d'estilo romanico aragonesa que se troba en a localidat de Morillo de Galligo, en a comarca d'a Plana de Uesca y provincia de Zaragoza. Dende lo punto d'anvista d'a suya adscripción administrativa en a Ilesia Catolica, pende de l'arcipestrau d'Erla-Uncastiello en a diocesi de Chaca y a provincia eclesiastica de Pamplona y Tudela.

Ye una ilesia consagrada en 1110 y adedicada a lo Salvador.

## Historia
A iglesia se construyió mientres a existencia d'o clamau *[[Reino d'os Mallos]]* en o reinau de Berta d'Aragón, qui l'heba recibiu como dote en herencio de Pero I d'Aragón, y se consagró en l'anyo 1110. Tanimientres, d'ista primera ilesia nomás se conserva que la suya cripta, los suyos absides y la suya torre. D'a segunda metat d'o sieglo XII se conservan a cobertura d'o crucero con vuelta de crucería, y ya en o sieglo XVI se construyioron as naus y la sagristía.

## Descripción
En trobar-se en un terreno con deslivels, en a suya construcción s'emplegoron solucions similars a las emplegadas en templos con a misma disposición orografica, como ye lo caso de Sant Istevan de Sos d'o Rei Catolico, en construyindo una cripta en o suyo livel mas inferior y dencima d'ella, la ilesia; ilesia y cripta comparten a suya cabecera en os suyos respectivos absides que exteriorment se presentan como un unico cuerpo. Nomás que ista parte, amás d'a suya torre septentrional, son d'estilo romanico, estando la cobertura d'o crucero con vuelta de crucería de finals d'o sieglo XII y las suyas naus y sagristía ya d'o sieglo XVI.

En o suyo exterior, en os absides, puyan dende lo suelo contrafuertes que a meya altura se converten en columnas dica plegar en o suyo final, a on rematan con una moldura de canetes en a suya mayor parte con figuras de cabezas d'animals, encara que bel una en ye humana. Chicotas finestras ubiertas en os absides permiten a iluminación de l'interior d'os mesmos, tres en l'abside central y nomás que una en os laterals. Istas finestras son en realidat nomás que simplas uberturas en arco de meyo punto sin garra elemento decorativo. L'abside central poseye doble amplaria que los laterals, estando amás un d'os laterals meyo cubierto por a sagristía.

Forman a ilesia tres naus, estando la nau central de mayors altaria y amplaria que las laterals y cubiertas todas tres con voveda de canyón una mica apunchada; os absides se troban cubiertos con vuelta de cuarto d'esfera. D'atra man, cadaguna d'as naus se troba dividida en dos trampos.

### A cripta
L'acceso a la cripta se fa dende l'interior d'o templo, estando una mica mas chicota que la ilesia superior como consecuencia d'a mayor gordaria d'as suyas parez. O suyo arco trunfal descansa sobre columnas con grans capitels con figuras d'aus.

## Protección legal
A ilesia d'o Salvador de Morillo de Galligo se troba protechida legalment con a suya declaración como Molimento Nacional o 14 de chunio de 1946.

## Galería d'imáchens

Imachen:Murillo de Gállego Vista.jpg|Anvista de Moriello de Galligo, a on i destaca l'edificio d'a suya ilesia.
Imachen:IglesiaDeMurilloDeGállego20160613161512.jpg|Anvista d'a ilesia d'o Salvador, con o suyo abside.


## Referencias

## Vinclos externos

*  ''Iglesia del Salvador. Murillo de Gállego'', en a wqeb d'o *[[Sistema de Información del Patrimonio Cultural Aragonés]]*.